Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву ЈП Дирекција за грађевинско земљиште и путеве Владичин Хан, МБ xxxxxxxx, ПИБ xxxxxxx, а у име Општине Владичин Хан, xxxxxxxxxxxxxxxxxxxxxxxx, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** усаглашени захтев инвеститора Општине Владичин Хан, xxxxxxxxxxxxxxxxxxxxx, **за издавање локацијских услова за изградњу комплекса стамбених објеката на кп.бр.** **2159/2** **КО Прекодолце и на деловима кп.бр. 2158/2, 2159/1, 2160, 2167/1, 2167/2, 2167/3 и 2150 све КО Прекодолце**, **због неиспуњења формалних услова за даље поступање по захтеву.**

Подносилац захтева не може поново користити право подношења усаглашеног захтева.

**О б р а з л о ж е њ е**

Пуномоћник ЈП Дирекција за грађевинско земљиште и путеве Владичин Хан, МБ xxxxxxxx, ПИБ xxxxxxxx, а у име Општине Владичин Хан, xxxxxxxxxxxxxxxxx, поднео је дана 04.05.2016.године усаглашени захтев за издавање локацијских услова за изградњу комплекса стамбених објеката на кп.бр. 2159/2 КО Прекодолце и на деловима кп.бр. 2158/2, 2159/1, 2160, 2167/1, 2167/2, 2167/3 и 2150 све КО Прекодолце.

Увидом у списе предмета утврђено је да подносилац захтева и након доношења првог закључка са наведеним недостацима у захтеву није извршио допуну истог и приложио потребну документацију прописану Законом и подзаконским актима, односно и кроз усаглашени захтев није приложио следећу документацију:

* Захтев, односно пријава не садржи све прописане податке на прописаном обрасцу,

Овлашћење између Општине Владичин Хан и ЈП Дирекција за грађевинско земљиште и путеве Владичин Хан, које је приложено уз захтев, није електронски потписано.

Није достављено пуномоћје овлашћеног лица ЈП Дирекција за грађевинско земљиште и путеве Владичин Хан лицу које је поднело и електронски потписало захтев.

Како подносилац захтева у остављеном року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа није кроз усаглашени захтев отклонио све утврђене недостатке, надлежни орган не може поступати по том измењеном-усаглашеном захтеву, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се преко овог органа изјавити жалба Министарству грађевинарства, саобраћаја и инфраструктуре РС - Јабланички управни округ у Лесковцу, у року од 15 дана од дана пријема закључка.

Жалба се таксира са 440,00 динара административне таксе.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-7037-LOC-1/2016, заводни број 350-42/2016-04 дана 09.05.2016.године.**

 **РУКОВОДИЛАЦ,**

 **Љиљана Мујагић, дипл.просторни планер**